Globalworth a anunțat că vinde cinci parcuri logistice, cu zece facilități în Timișoara, Arad, Oradea și Pitești pe care de deține 100%. Mai sunt vândute și deținerile majoritare din alte două proiecte de mici dimensiuni din București. Este astfel primul exit pe care Globalworth îl face în România de la înființarea în 2013. Nu sunt vândute și deținerile Globalworth în cadrul proiectelor logistice construite în parteneriat cu Global Vision și CATTED la Chitila, Constanța și Târgu Mureș.
Practic, această tranzacție face parte din strategia companiei de a crește lichiditățile și de a vinde proprietăți non-core. Profitul atribuit SPV-urilor care dețin proprietățile logistice, pentru anul financiar încheiat la 31 decembrie 2022, au fost de 7,6 milioane de euro, excluzând pierderea sau câștigul evaluarea investiției imobiliare.
În contextul financiar, compania Globalworth ar urma să primească 70 de milioane de euro, excluzând capitalul de lucru și după ajustarea împrumuturilor bancare garantate asociate, în valoare de de 98,2 milioane de euro. Valoarea finală a tranzacției urmează să fie determinată în funcție de soldul împrumutului garantat și soldul capitalului de lucru la data închiderii și urmează să fie plătită în numerar până la sfârșitul lunii mai 2024. Veniturile din vânzare vor fi utilizate de companie în scopuri corporative generale, se mai arată în anunțul companiei.
Iar, CTP este cel mai mare proprietar de depozite de la noi din țară şi are un portofoliu de parcuri industriale cu o suprafață totală de aproximativ 2,6 milioane de mp în mai multe orașe din România, printre care Arad, Brașov, București, Craiova, Oradea, Sibiu și Timișoara.
Întregul portofoliu logistic al Globalworth depășeste 300.000 de mp.
În anul 2023, dezvoltatorul a realizat venituri operaționale nete de 146,9 milioane de euro, în creștere de la 139,6 milioane de euro și a marcat o pierdere 53,8 milioane de euro, potrivit datelor financiare preliminare ale companiei.
În privinţa activităţilor, de la începutul pandemiei, compania nu a mai demarat nicio investiție nouă pe segmentul de birouri în România, dar și-a îndreptat investițiile către sectorul logistic și construit depozite și în parteneriat cu Global Vision și CATTED.
Concret, în noiembrie anul trecut, compania a început proiect logistic din Craiova, unde a cumpărat un teren în parte de nord a orașului. În prima parte a acestui an va fi livrat un depozit de 6.000 de mp închiriat în totalitate de către Returo SGR pe o perioadă de 20 de ani.
Sursa: www.economica.net